આઝાદી બાદ પણ કોઇ અંગ્રેજ અધિકારીને યાદ કરાયા હોય તેવો ભારતનો આ એક માત્ર બનાવ છે. અને તેના નિમિત્ત માઉન્ટ બેટન હતા. તેમના યાદગાર સ્મરણો આજે પણ મ્યુનિસિપાલિટીના ચોપડે દસ્તાવેજ રૂપે છે. આ લખવા પાછળનું કારણ નવી જનરેશનને એક સુચારુ ખ્યાલ આપવાનો જ છે. એક બ્રિટિશ અધિકારી હોવાં છતાં, એક વખતના તેમણે ગુલામીમાં રાખેલા દેશમાં તેમના નિધન વખતે જડબેસલાક બંધ પાડીને તેમને અંજલિ અપાયે તે ઘટના નાનીસૂની નથી. વાસ્તવ એ છે કે, ભૂતકાળમાં મ્યુનિસિપાલિટીમાં દેશ વિદેશના નેતાઓના અવસાન નિમિત્તે શોકદર્શક ઠરાવ લાવવાની પંરપરા હતી જે હવે રહી નથી. વિદેશી રાષ્ટ્રપતિ કે પ્રમુખના નિધનની નોંધ પણ એ વખતે બોર્ડ લેતું હતું. દેશમાં મુખ્યમંત્રી કે જુદી જુદી પાર્ટીના વડાઓ અંગેની નોંધો પણ સામાન્ય સભામાં લેવાતી હતી.